Translations:DEV 19FN Paul’s Journey/7/sq

'Lexoni Filipianëve 4:4-7. Në jetë ka shumë sfida, vështirësi dhe sprova. Jeta është e vështirë. Jezusi e shprehu këtë në mënyrë të thjeshtë: “Në jetë do të keni mundime....” (Gjoni 16:33) Por në mes të të gjitha këtyre, në mes të të mirave dhe të këqiave, Jezusi është gjithmonë me ne. Ai kurrë nuk na lë, kurrë nuk na braktis. Pali ka mësuar të jetojë sipas kësaj të vërtete. Ai i inkurajon besimtarët të jetojnë me gëzimin dhe paqen e Jezusit, duke u gëzuar në Zotin, duke u përgjigjur me butësi edhe kur jeta nuk është e butë. Le të mos jemi shqetësohemi për asnjë gjë, por të lutemi për çdo gjë me falenderim, duke ia dorëzuar kërkesat dhe nevojat tona Atit tonë Qiellor. Pali, përmes rrethanave të tij të vështira, mësoi që kur ne reagojmë në mënyrë të tillë, Ati ynë i dashur derdh mbi ne paqen e Tij, e cila na mbron dhe forcon zemrat tona përtej çdo imagjinate. Jezusi i udhëzoi dishepujt e tij para se të tradhëtohej: “Unë po ju lë paqen, po ju jap paqen time: unë po jua jap, po jo si e jep bota; zemra juaj mos u trondittë dhe mos u frikësoftë.” Gjoni 14:27'